Man vas wat glo brande langs N1 stig | Maroela Media
'n 41-jarige man sal na verwagting Maandag in die landdroshof in Kroonstad verskyn nadat hy Saterdag die veld langs die N1 buite die Vrystaatse dorp na bewering aan die brand gesteek het.
Kol. Thandi Mbambo, woordvoerder van die polisie, sê 'n motoris het die verdagte omstreeks 11:30 langs die hoofweg sowat 20 km buite Kroonstad in die rigting van Ventersburg opgemerk. 'n Klein veldbrand het in dié stadium langs die pad gewoed.
Die verdagte het in sy motor gespring en weggejaag toe die motoris hom nader.
Die motoris het die plaaslike buurtwag gekontak en 'n beskrywing van die verdagte se motor aan die buurtwag verskaf. Die motor is later in Kroonstad opgemerk en die verdagte is met behulp van die polisie in sy motor na die plaaslike polisiestasie begelei.
Hy staan tereg ingevolge die oortreding van die Nasionale Wet op Veld- en Bosbrande.
Verdagte vas twee jaar ná kind (5) se moord, verkragting
Sluit hom toe, boere gee hom kos!!!!
Maak ń goeie voorbeeld van hom.
Dude! Jy is 41!!! Jou dae van met vuur speel soos n stout 7 jarige is lankal verby. Word groot man!
Borgtog en dan gaan hy aan waar hy opgehou het. Is dit nie hoe ons land se wet werk nie? Ek hoop maar hulle maak die keer n goeie voorbeeld van die persoon.
Brandstigting sonder beheer is SABOTASIE,want die gevolge kan katastrofies wees,selfs manslagting en moord. Die kleinste wapen kan ń vonk of vuurhoutjie wees….die swaarste straf moontlik behoort toegepas te word.